Direttur: Ħin tal-Film: Maħruġ minn KRS Releasing Ltd KLASSIFIKA TAĊ-ĊENSURA: KLASSIFIKA TAL-KNISJA: isegwi żewġ films li d-Direttur Shyamalan ipproduċa b'suċċess. Fis-sena 2000 ħareġ l-ewwel film bit-titlu: u fl-2016, Shyamalan ħareġ għal wiri t-tieni film: Split Dawn it-tliet films jiffurmaw Triloġija Eastrail 177. Fil-bidu tal-film nitaqgħu ma' David Dunn li qiegħed jaħdem ma' ibnu Joseph biex juża l-qawwiet sovrumani li kellu biex jipproteġi lin-nies mill-kriminali. Hu jsir jaf minn ibnu li Kevin Wendell Crumb, li jbati minn Disordni ta' Identità ta' Dissoċjazzjoni (DID) kien qiegħed iżomm erba' tfajliet ġewwa maħżen. kien ħoloq biża' kbir fl-inħawi meta beda jaħtaf tfajliet li ħafna minnhom ma nstabu qatt. Il-kimika tal-ġisem ta' Kevin kienet tinbidel ma' kull personalità li kien juri, b'riżultat li l-erbgħa u għoxrin personalità li kien jippossjedi, kienu kollha jinġabru f'waħda magħrufa bħala "The Beast . David jiddeċiedi li jmur u jeħles lil dawn it-tfajliet. Meta jirnexxielu jeħles it-tfajliet, David jiltaqa' ma' Kevin bil-personalità ta' "The Beast". Hawn isseħħ ġlieda qalila bejniethom li spiċċat fit-toroq. Il-pulizija tiġi msejħa u kemm David kif ukoll Kevin, jispiċċaw arrestati u meħuda ġewwa istitut mentali fejn hemm kien ġa jinsab għal kura Elijah Price li fil-passat kellu x'jaqsam ma' David. Dr Ellie Staple, t-tabiba prinċipali f'dan l-istitut, kienet qegħda taħdem ma' pazjenti li kienu jikklejmjaw li kienu jippossjedu qawwiet speċjali. Biex tgħinhom irażżnu dawn il-ħsibijiet, ipprovat tipperswadihom li ma kienx minnu dak li kienu qed jaħsbu u li ma kienx hemm bnedmin li jippossjedu dawn il-qawwiet sovrumani. Dr Staple kienet temmen li dawn kienu morda mentalment. Sadanittant, Elijah kien qiegħed jaħdem bil-moħbi ma' Kevin biex jinħeles "The Beast"u jesponih lid-dinja li vera kienu jeżistu s-supereroji. Bl-għajnuna ta' "The Beast", Elijah jirnexxielu jaħrab ukoll iżda David jintebaħ b'dak li kien ġara u joħroġ biex issegwihom. Hawn tinħoloq ġlieda qalila bejn David u Kevin fid-daħla prinċipali barra l-istitut. Dr Staple tintebaħ x'kien qiegħed jiġri u ssejjah għall-għajnuna ta' nies armati u li kienu jagħmlu parti minn soċjetà sigrieta kontra sovrumani. X'jiġri minn hawn? Film Amerikan, dramm eċċitanti, hu taht id-direzzjoni u kitba ta' M. Night Shyamalan. Minħabba tant vjolenza mdemmija kif ukoll kliem goff u profan, ikun tajjeb li l-film jarawh il-kbar biss.
Glass